«Sommerkroppen»-Mads satte «fyr» på Rådhusplassen
VG sendte hele showet direkte, og VGTVs programleder Morten Hegseth (32) fulgte kjendisene live på rød løper i forkant. «Sommerkroppen»-artist Mads Hansen sto for aller første gang stå på en scene under VG-Lista-showet i kveld. Men man skulle tro han hadde gjort det før. Her var det stor allsangfaktor blant de anslagsvis 40.000 publikummerne. – Nei, nei, nei! Dere tror jeg er ferdig? ropte han før han dro til med ekstrafreng. – Tusen, tusen takk, Rådhusplassen, sa han etter å ha fullført. Hansen innrømmet på forhånd at han var nervøs. – Jeg er spent og har dårlig matlyst, sa han til VGTV-kollega Hegseth før showstart. Dette er nemlig langt utenfor komfortsonen for den tidligere Mjøndalen-spilleren. Han fortalte imidlertid til VGTV at han hadde litt samme følelse som før en stor fotballkamp. – Og det er jo en stund siden nå, forklarte den pensjonerte fotballspilleren.Hansen sa at han likevel håpet å nyte opplevelsen , som skjedde med playback . – Dette er nok den eneste gangen jeg kommer til å stå på en scene i en sånn sammenheng. Jeg skal inn og gjøre min greie og ut igjen. Jo mer jeg gjør, jo mer blir jeg avslørt. Jeg kan ikke en dritt om dette, sa Hansen og la til at han håpet at folk vil synge med. Hansen føk rett til topps på VG-lista og strømmetjenestene med hitlåten «Sommerkroppen», der han harselerer med folk som legger seg under kniven for å se bedre ut.Julie Bergan (24) opptrådte for fjerde gang på showet. I fjor var hun i tillegg programleder . – Det er helt unikt. Fantastisk publikum, sa hun til VGTV på rød løper om det å opptre på Oslos store folkefest. Sangeren røpet for øvrig at hun har en spesiell mann i kikkerten. – Jeg er forelsket, sa hun, men nektet å røpe overfor Morten Hegseth hvem den utkårede er. – Det er hemmelig. Alle sier «Hvem da, hvem da». Hvem vet? fleipet hun og forklarte at flammen ikke var på konserten. – Men han kan se meg på TV, sa hun.Linni Meister (32) var også på plass på den røde løperen. Ikledd en topp med påskriften «Barbie» og lårhøye sølvstøvletter, røpet hun at hun skal slippe en ny singel til uken: – Det er en cover-versjon av «Barbie Girl». – Det er en superkul sommerlåt, så det gleder jeg meg veldig til, fortalte hun til VG. Om hun slår ut Mads Hansen på toppen av VG-Lista, er hun derimot usikker på. -Man kan jo håpe, det hadde i hvert fall vært veldig gøy! 1 av 13Mads Hansen klar for show.Frode HansenNed den røde løperen gikk også den finske superstjernen Isac Elliot (17), som denne ganger hadde med seg bergensbaserte SJUR (27). Det er fjerde gang finnen er artist på VG-Lista, og han fortalte til VG at arrangementet er spesielt for ham. – Jeg er superspent. Det har vært en stund siden sist jeg har spilt i Norge. Nordmenn har en spesiell plass i hjertet mitt, forklarte han. Tidligere har han sagt til VG at han hadde planer om å kanskje ta en stagedive ( hoppe ut i publikum journ. amn. ), men det har han fått streng beskjed om at han ikke får lov til. – Nei, jeg tør ikke det. Jeg vil tilbake. Men jeg lover at min første stagedive skal være i Norge! For SJUR, hvis fulle navn er Sjur Kristian Gimmestad, er det første gang han opptrer på VG-Lista. Han har allerede kjent på noe av berømmelsen etter samarbeidet med Isac. – Fansen hans stoppet meg faktisk utenfor hotellet vårt idag, og ville ta bilder av meg. Det er rart, men veldig hyggelig, sa han. Rådhusplassen i Oslo er fylt opp av spente publikummere for det som er Skandinavias største gratiskonsert. På det meste har VG-Lista-showet i Oslo lokket 100.000 tilskuere . Tilbakeblikk : 20 år med høydepunkter Oppholdsvær, og til og med solgløtt, er det også i skrivende stund. Blant trekkplastrene er også Alan Walker, Admiral P, Katastrofe, Jess Glyne, Stargate, Tomine Harket, Jesper Jenset, James TW og Vidar Villa. Stargate skapte liv og stemning og overrasket publikum med et opptak der Coldplay-vokalist Chris Martin (41) hilste til VG-lisdta på norsk. – Så dere det! Jeg er så starstruck! sa en overveldet programleder Vegard Harm (22) til publikum og medprogramleder Christine Dancke (34) etter Stargate-showet. Livlig ble det også da Vidar Villa (28) dro til med Di Derre-låten «Jenter».Alan Walker (20), Bergens-mannen som er blant verdens mest berømte EDM-artister, har opptrådt på showet en gang før. – Jeg gleder meg, sa han til VG før han skulle gjenta bedriften. Denne gangen overrasket han med å bruke helt nye artistkolleger. – Jeg gleder meg, sa en ellers ordknapp Walker til VG før han skulle på scenen. På hitlåten «Ignite» hadde Alan Walker med flere stjerner – K-391, Julie Bergan, rapperen Vinni(42) og dansere fra gruppa Quick. Tomine Harket (25) , også kjent som Morten Harkets datter, sang på låten «Darkside», som fikk urpremiere på VG-lista-showet. – Det var helt vilt! Utrolig gøy å få opptre med Alan og foran så masse folk. Så fett! sa Tomine til VG etter endt opptreden. Dagny og trioen Seeb , som har internasjonal berømmelse, var de første til å opptre – med to låter. Før showet startet, skrøt de av samarbeidet med hverandre, deriblant turné i New York. – Å turnere er det beste jeg gjør, og det å jobbe med Seeb er kjempefint, sa Dagny (27) til VGTV. – Å stå på VG-Lista-showet er et adrenalinkick, sa popstjernen, som også opptrådte i fjor. Fått med deg ? Dagny er nysingel Sondre Justad (27) innrømmet overfor Hegseth at han blir svett etter første låt hver gang han opptrer. – Men jeg har et par overraskelser på lur, sa artisten, som sto frem som bifil i mars . – Jeg mener at folk må pushe seg selv for å være mer ærlig, så da er det viktig at jeg pusher meg selv også, sa artisten til VGTV på rød løper i kveld. VG fikk en lenger prat med Justad : – Skummelt å stå frem Harm var litt «på tuppa» før han skulle i ilden. – Jeg har en sånn bunke med ting som jeg skal si. Gode Gud, sa han til Hegseth og røpet at siste manusendring ble gjort i natt, og at han våknet av en pling på telefonen. – Nå er jeg redd for at jeg har glemt alt jeg skal si. For Dancke er det fjerde gang hun leder showet. – Jeg ble dritglad da jeg hørte at jeg skulle jobbe med Vegard i år, sa hun og røpet at Vegard skulle opptre med et hemmelig nummer. Det hemmelige nummeret var miming til artisten Sigrids superhit «Don’t Kill My Vibe». Det ble tatt enormt imot av publikum som ble med på allsang. «Stjernekamp»-aktuelle Chris Holsten (25) har tre VG-Lista-opptredener bak seg, men i år blir han kun å finne backstage. – I år er jeg her bare for å feste. Det er litt deilig å bare slappe av litt. Jeg er litt misunnelig på dem som står på scenen, men i kveld satser jeg på å vinne festen, sa han til VG. – Hvordan skal du vinne den da? – Jeg har allerede tatt en vodkashot, så jeg er godt i gang! Neida, jeg er egentlig en ganske rolig type, men jeg skal vinne med dansingen, lovet han. VG oppdaterer i tillegg fra backstage og underveis i showet i sosiale medier. VG-Listas Instagram-konto oppdateres forløpende, og du kan følge Snapchat-reporter akam1k3, som blant annet er fast fotograf for Karpe Diem, på kontoen «VGListaTopp20». les også (VG+)
Mads Hansen (34) debuterte som sceneartist på VG-lista-showet – og publikum tok helt av.